Brood 2 – Liplekker
Blye Versekering vir 9 Julie 2019 Tema: Brood 2
**** Mens staan dikwels in verwondering oor die woord. Drie "manne" daag op die warmste van die dag by Abraham op. Hy vra vir genade in hulle oë, om hulle voete te was en hulle te laat rus en dan bied hy 'n stukkie brood aan. Tog gaan sê hy vir Sara om die beste te maak
Gen 18:3 En hy sê: My heer, as ek nou genade in u oë gevind het, gaan dan tog nie by u kneg verby nie. 4 Laat hulle tog 'n bietjie water bring, en was u voete, en lê en rus onder die boom. 5 En laat ek 'n stukkie brood gaan haal, en versterk u hart—daarna kan u verder gaan—want daarom het u by u kneg aangekom. En hulle antwoord: Doen soos u gesê het. 6 Toe loop Abraham haastig in die tent na Sara en sê: Maak gou, knie drie mate meel, die beste, en maak roosterkoeke.
****Abraham het nie geweet wie dit was nie, maar kyk wat sê die woord
**** Miskien het jy al iets gegee en jy besef nie eers dat dit wat jy gegee het, het jy eintlik vir God gegee nie al is dit net 'n stukkie brood.
Matt 25:40 En die Koning sal antwoord en vir hulle sê: Voorwaar Ek sê vir julle, vir sover julle dit gedoen het aan een van die geringstes van hierdie broeders van My, het julle dit aan My gedoen.
Onse Vader alles op die aarde en in die heelal behoort aan U. Hoe wonderbaar is U om ons daarmee te vertrou. Dankie, vir elke persoon wat gee sonder om terug te verwag. Seën hulle soos U Abraham geseën het. Ek bid vandag vir elkeen onder die letter N. Mag hulle opnuut vandag bewus word van U ontferming genade en liefde vir stukkende mense. In Jesus se naam Amen.